L 238/94
FI
Euroopan unionin virallinen lehti
27.9.2023
KOMISSION TÄYTÄNTÖÖNPANOASETUS (EU) 2023/2057, annettu 26 päivänä syyskuuta 2023, täytäntöönpanoasetuksen (EU) 2021/620 liitteiden VII ja VIII muuttamisesta siltä osin kuin on kyse tiettyjen jäsenvaltioiden tai niiden vyöhykkeiden taudista vapaan aseman hyväksymisestä tai peruuttamisesta tiettyjen luetteloitujen tautien osalta sekä tiettyjen luetteloitujen tautien hävittämisohjelmien hyväksymisestä (ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen, ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (1) ja erityisesti sen 31 artiklan 3 kohdan ja 36 artiklan 4 kohdan, sekä katsoo seuraavaa: (1)
Asetuksessa (EU) 2016/429 vahvistetaan sen 5 artiklan 1 kohdan mukaisesti luetteloituja tauteja koskevat tautikohtaiset säännöt ja säädetään siitä, miten kyseisiä sääntöjä on sovellettava luetteloitujen tautien eri luokkiin.
Asetuksessa (EU) 2016/429 säädetään, että jäsenvaltioiden on otettava käyttöön sen 9 artiklan 1 kohdan b alakohdassa tarkoitettuja luetteloituja tauteja koskevia pakollisia hävittämisohjelmia ja 9 artiklan 1 kohdan c alakohdassa tarkoitettuja luetteloituja tauteja koskevia valinnaisia hävittämisohjelmia ja että tällaiset ohjelmat edellyttävät komission hyväksyntää.
Mainitussa asetuksessa säädetään myös jäsenvaltioiden tai niiden vyöhykkeiden tai lokeroiden taudista vapaata asemaa koskevasta komission hyväksynnästä tai sen peruuttamisesta tiettyjen kyseisen asetuksen 9 artiklan 1 kohdan b ja c alakohdassa tarkoitettujen luetteloitujen tautien osalta.
(2)
Komission delegoidulla asetuksella (EU) 2020/689 (2) täydennetään asetusta (EU) 2016/429, ja siinä vahvistetaan jäsenvaltioiden tai niiden vyöhykkeiden tai lokeroiden taudista vapaan aseman myöntämistä, säilyttämistä ja väliaikaista tai kokonaan tapahtuvaa peruuttamista koskevat kriteerit sekä jäsenvaltioiden tai niiden vyöhykkeiden tai lokeroiden pakollisten tai valinnaisten hävittämisohjelmien hyväksyntää koskevat vaatimukset.
(3)
Komission täytäntöönpanoasetuksessa (EU) 2021/620 (3) vahvistetaan asetuksen (EU) 2016/429 9 artiklan 1 kohdan a, b ja c alakohdassa tarkoitettuja luetteloituja eläintauteja koskevat täytäntöönpanosäännöt siltä osin kuin on kyse tiettyjen jäsenvaltioiden tai niiden vyöhykkeiden tai lokeroiden taudista vapaasta asemasta ja rokottamatto­ muusstatuksesta sekä kyseisten luetteloitujen tautien hävittämisohjelmien hyväksymisestä.
Sen liitteissä luetellaan erityisesti jäsenvaltiot tai niiden vyöhykkeet tai lokerot, joilla on taudista vapaa asema, sekä olemassa olevat hyväksytyt pakolliset tai valinnaiset hävittämisohjelmat.
Tiettyjen tautien muuttuva epidemiologinen tilanne edellyttää täytäntöönpanoasetuksen (EU) 2021/620 tiettyjen liitteiden muuttamista uusien taudista vapaiden jäsenvaltioiden tai niiden vyöhykkeiden luetteloimiseksi ja tiettyjen komissiolle toimitettujen pakollisten tai valinnaisten hävittämisohjelmien hyväksymiseksi.
(4)
Saksa on toimittanut komissiolle BVD:n osalta tietoja, jotka osoittavat, että delegoidussa asetuksessa (EU) 2020/689 säädetyt taudista vapaan aseman tunnustamista koskevat edellytykset täyttyvät BVD:n osalta koko Baijerin osavaltion alueella, suurimmalla osalla Niedersachsenin osavaltion aluetta lukuun ottamatta Cuxhavenin, Göttingenin, Northeimin, Oldenburgin ja Staden alueita ja suurimmalla osalla Nordrhein-Westfalenin osavaltion aluetta lukuun ottamatta Borkenin, Güterslohin, Höxterin, Kleven ja Paderbornin alueita sekä suurimmalla osalla Schleswig-
(1) EUVL L 84, 31.3.2016, s. 1.
(2) Komission delegoitu asetus (EU) 2020/689, annettu 17 päivänä joulukuuta 2019, Euroopan parlamentin ja neuvoston asetuksen (EU) 2016/429 täydentämisestä tiettyjen luetteloitujen ja uusien tautien seurantaa, hävittämisohjelmia ja taudista vapaata asemaa koskevien sääntöjen osalta (EUVL L 174, 3.6.2020, s. 211).
(3) Komission täytäntöönpanoasetus (EU) 2021/620, annettu 15 päivänä huhtikuuta 2021, Euroopan parlamentin ja neuvoston asetuksen (EU) 2016/429 soveltamissäännöistä siltä osin kuin on kyse tiettyjen jäsenvaltioiden tai niiden vyöhykkeiden tai lokeroiden taudista vapaan aseman ja rokottamattomuusstatuksen hyväksymisestä tiettyjen luetteloitujen tautien osalta sekä kyseisten luetteloitujen tautien hävittämisohjelmien hyväksymisestä (EUVL L 131, 16.4.2021, s. 78).